ການແຂ່ງຂັນກີລາບານເຕະໂລກ
ຕຳຫລວດ​ປາບຈະລາຈົນອາ​ຟຣິກາ​ໃຕ້ ໃຊ້​ແກ​ສນ້ຳຕາ​າທັບມ້າງການປະທ້ວງ ໂດຍພວກເຈົ້າໜ້າທີ່ຄວບຄົນເບິ່ງທີ່ສະໜາມ​ກິລາ​ແຂ່ງຂັນບານເຕະໂລກທ່ີເມືອງDurban
ຕຳຫລວດປາບຈະລາຈົນອາຟຣິກາໃຕ້ ໄດ້ໃຊ້ແກສນ້ຳຕາ ທັບມ້າງ ການປະທ້ວງໂດຍພວກເຈົ້າໜ້າທ່ີຄວບຄຸມຄົນເບິ່ງ ທ່ີສະໜາມກິລາແຂ່ງຂັນບາເຕະໂລກ ທີ່ເມືອງ Durban ທ່ີບໍ່ພໍໃຈກັບຄ່າຈ້າງແຮງງານຂອງເຂົາເຈົ້າ ບັນດາເຈົ້າໜ້າທ່ີກ່າວໃນວັນຈັນມື້ນີ້ວ່າ ການປະທະກັນທ່ີພົວພັນກັບພວກປະທ້ວງຫລາຍຮ້ອຍຄົນຢູ່ໃກ້ໆກັບສະໜາມກິລາ ໄດ້ເກີດຂຶ້ນຫລັງຈາກການແຂ່ງຂັນບັ້ນນຶ່ງສິ້ນສຸດລົງໄດ້ ນຶ່ງຊົ່ວໂມງກ່ວາໆໃນຕອນແລງ ວັນອາທິດວານນີ້ ບໍ່ມີລາຍງານແຈ້ງ ໃຫ້ຊາບວ່າ ມີຜູ້ໃດໄດ້ຮັບບາດເຈັບຮ້າຍແຮງ ກ່ອນໜ້ານັ້ນ ຢູ່ໃນສະໜາມກິລາດັ່ງກ່າວ ທີມເຢຍລະມັນໄດ້ຊະນະທີມ ອອສເຕຣເລຍ 4 ປະຕູຕໍ່ 0 ເຢຍລະມັນກຳລັງພະຍາຍາມ ຈະຄວ້າເອົາຂັນ World Cup ຄັ້ງທີ 4 ຂອງຕົນ ໃນວັນອາທິດວານນີ້ ເຊັ່ນກັນ ທີມ Ghana ໄດ້ກາຍເປັນທີມທຳອິດຈາກອາຟຣິກາ ທີ່ໄດ້ຊະນະການແຂ່ງຂັນບານເຕະໂລກຄັ້ງທຳອິດ ທີ່ ຈັດຂຶ້ນໃນທະວີບອາຟຣິກາ ໂດຍໄດ້ຊະນະທີມເຊີເບຍ 1 ປະຕູຕໍ່ 0 ແລະທີມ ສະໂລເວເນຍ ຊະນະທີມ Algeria 1 ປະຕູຕໍ່ 0